pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. เตรียมฉายภาพยนตร์สั้นรณรงค์ต่อต้านการค้ามนุษย์บนเครื่องบิน ในเดือนตุลาคมนี้ เพื่อสร้างการรับรู้แก่นักท่องเที่ยวและประชาชน
วันศุกร์ที่ 22 กันยายน 2560
พม. เตรียมฉายภาพยนตร์สั้นรณรงค์ต่อต้านการค้ามนุษย์บนเครื่องบิน ในเดือนตุลาคมนี้ เพื่อสร้างการรับรู้แก่นักท่องเที่ยวและประชาชน
พม. เตรียมฉายภาพยนตร์สั้นรณรงค์ต่อต้านการค้ามนุษย์บนเครื่องบิน ในเดือนตุลาคมนี้ เพื่อสร้างการรับรู้แก่นักท่องเที่ยวและประชาชน
วันนี้ (22 ก.ย.60)นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า รัฐบาลให้ความสําคัญกับการต่อต้านการค้ามนุษย์ และการแสวงหาประโยชน์ทางเพศที่แฝงมากับการท่องเที่ยว โดยรูปแบบของการค้ามนุษย์ที่พบในไทย เมื่อปี 2559 ลําดับแรกเป็นเรื่องของการแสวงหาประโยชน์ จากการค้าบริการทางเพศ มีถึง 245 คดี จาก 333 คดี คิดเป็นร้อยละ 73% นอกจากนี้ ยังพบการกระทําความผิด ที่เป็นการแสวงหาประโยชน์โดยมิชอบจากเด็ก 22 คดี มีผู้กระทําผิดทั้งคนไทยและคนต่างชาติ
นายไมตรีกล่าวต่อไปว่า กระทรวงการพัฒนาสังคมและความมั่นคงของมนุษย์ (พม.) ได้เสนอ พลเอก ประวิตร วงษ์สุวรรณ รองนายกรัฐมนตรี ประธานกรรมการป้องกันและปราบปรามการค้ามนุษย์ เพื่อขอความเห็นชอบ ผลิตภาพยนตร์สั้นเผยแพร่บนเครื่องบิน เพื่อสร้างการรับรู้แก่นักท่องเที่ยว และประชาชนทั่วไป และรณรงค์ยุติ การค้ามนุษย์ และการแสวงหาประโยชน์ทางเพศที่แฝงมากับการท่องเที่ยว โดยในการผลิตภาพยนตร์ชุดนี้ ได้รับความร่วมมืออย่างดีจากสํานักนายกรัฐมนตรี กระทรวงการท่องเที่ยวและกีฬา กระทรวงคมนาคม และการท่องเที่ยว แห่งประเทศ ในทุกขั้นตอนของการผลิต ทั้งเนื้อหาและเทคนิคการนําเสนอเรื่องราว
นายไมตรีกล่าวต่ออีกว่า สําหรับภาพยนตร์ชุดนี้ มีการจัดทําทั้งรูปแบบภาษาไทย และภาษาอังกฤษ โดยจัดแปลเป็นภาษาจีนและภาษาญี่ปุ่น เป็นตัววิ่งประกอบด้วย ด้านเนื้อหาจะสื่อให้เห็นว่าเมืองไทยมีแหล่งท่องเที่ยวที่สวยงาม และรณรงค์ให้นักท่องเที่ยวมาเที่ยวเมืองไทยเชิงสร้างสรรค์ ไม่ละเมิดศักดิ์ศรีของความเป็นมนุษย์ และสื่อให้เห็นว่าการค้ามนุษย์เป็นการกระทําที่ผิดตามกฎหมายของไทย และหากพบเห็นให้แจ้งศูนย์ช่วยเหลือสังคม OSCC โทร.1300 ตลอด 24 ชม. เพื่อให้การช่วยเหลือผู้เสียหายได้อย่างทันท่วงที
นายไมตรีกล่าวเพิ่มเติมว่า ทั้งนี้ ในขั้นตอนต่อไป กระทรวง พม. จะต้องดําเนินการแปลงสัญญาณ เพื่อเผยแพร่บนสายการบินต่างๆ และขยายผลไปเผยแพร่ตามสนามบินที่มีนักท่องเที่ยวจํานวนมาก สถานีขนส่ง สถานีรถไฟฟ้า สถานีรถไฟ เป็นต้น จึงขอเชิญชวนทุกท่าน โปรดติดตามรับชมภาพยนตร์สั้นเรื่องแรกที่จะฉายบนเครื่องบิน เพื่อสร้างกระแสรณรงค์ยุติการแสวงหาประโยชน์ทางเพศที่แฝงมากับการท่องเที่ยวและการค้ามนุษย์ ในเดือนตุลาคม 2560 นี้
รัฐบาลไทย-ข่าวทำเนียบรัฐบาล-บสย. แต่งตั้ง นายบรรยง วิเศษมงคลชัย นั่งประธานกรรมการ บสย. คนใหม่
วันอังคารที่ 12 มีนาคม 2562
บสย. แต่งตั้ง นายบรรยง วิเศษมงคลชัย นั่งประธานกรรมการ บสย. คนใหม่
คณะกรรมการ บสย. มีมติแต่งตั้งนายบรรยง วิเศษมงคลชัย ดํารงตําแหน่งประธานกรรมการ บสย. มีผลตั้งแต่วันที่ 11 มี.ค.2562 เป็นต้นไป แทนนายสุรชัย ดนัยตั้งตระกูล ซึ่งครบวาระการดํารงตําแหน่งเนื่องจากเกษียณอายุ เมื่อวันที่ 10 มี.ค.2562
คณะกรรมการบรรษัทประกันสินเชื่ออุตสาหกรรมขนาดย่อม (บสย.) มีมติแต่งตั้ง นายบรรยง วิเศษมงคลชัย ดํารงตําแหน่งประธานกรรมการ บสย. มีผลตั้งแต่วันที่ 11 มีนาคม 2562 เป็นต้นไป แทนนายสุรชัย ดนัยตั้งตระกูล ซึ่งครบวาระการดํารงตําแหน่งเนื่องจากเกษียณอายุ เมื่อวันที่ 10 มีนาคม ที่ผ่านมา
นายบรรยง วิเศษมงคลชัย ประธานกรรมการ บสย. ปัจจุบันอายุ 61 ปี สําเร็จการศึกษาปริญญาโททางกฎหมาย, Temple University, School of Law, Philadelphia, Pennsylvania, ประเทศสหรัฐอเมริกา และปริญญาตรี นิติศาสตร์บัณฑิต มหาวิทยาลัยธรรมศาสตร์ และผ่านการอบรมหลักสูตร Mini MBA จุฬาลงกรณ์มหาวิทยาลัย หลักสูตรนักเรียนปลัดอําเภอ รุ่นที่ 48 วิทยาลัยการปกครอง (นปอ.) หลักสูตรผู้บริหารระดับสูง รุ่นที่ 5 สถาบันวิทยาการตลาดทุน (วตท.) และหลักสูตร Director Accreditation Program (DAP) รุ่นที่ 119/2558 สมาคมส่งเสริมสถาบันกรรมการบริษัทไทย (IOD)
นอกจากนี้ ยังดํารงตําแหน่ง กรรมการและประธานคณะกรรมการบริหาร บริษัทบริหารสินทรัพย์ กรุงเทพพาณิชย์ จํากัด (มหาชน) และกรรมการ บริษัท เอเบิ้ล แอสเสท กรุ๊ป จํากัด โดยมีประสบการณ์การทํางานในตําแหน่งสําคัญ ได้แก่ กรรมการผู้จัดการใหญ่ บริษัทบริหารสินทรัพย์ กรุงเทพพาณิชย์ จํากัด (บสก.) และผู้เชี่ยวชาญพิเศษด้านการบริหารจัดการสินทรัพย์ด้อยคุณภาพ
การขึ้นดํารงตําแหน่งประธานกรรมการ บสย. จะช่วยเสริมสร้างความแข็งแกร่งของคณะกรรมการ บสย. เพิ่มโอกาสการขยายฐานผู้ประกอบการ และดํารงไว้ซึ่งบทบาทสําคัญในการช่วยผู้ประกอบการ SMEs เข้าถึงแหล่งทุน เพิ่มขีดความสามารถในการแข่งขัน พัฒนาศักยภาพ SMEs และเสริมความแข็งแกร่งด้านการบริหารจัดการแก้ไขหนี้ด้อยคุณภาพของ บสย. ด้วย
รัฐบาลไทย-ข่าวทำเนียบรัฐบาล-รมช.ก.อุตฯ พบปะประธานกลุ่มวิสาหกิจชุมชนแปรรูปผลิตภัณฑ์กาแฟ คั่วมือ และท่องเที่ยวเชิงเกษตร (ก้องกาแฟ) จ.ระนอง
วันศุกร์ที่ 30 มีนาคม 2561
รมช.ก.อุตฯ พบปะประธานกลุ่มวิสาหกิจชุมชนแปรรูปผลิตภัณฑ์กาแฟ คั่วมือ และท่องเที่ยวเชิงเกษตร (ก้องกาแฟ) จ.ระนอง
รมช.ก.อุตฯ พบปะประธานกลุ่มวิสาหกิจชุมชนแปรรูปผลิตภัณฑ์กาแฟ คั่วมือ และท่องเที่ยวเชิงเกษตร (ก้องกาแฟ) จ.ระนอง
ระนอง : วันนี้ (30 มีนาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายเอกภัทร วังสุวรรณ รองเลขาธิการคณะกรรมการอ้อยและน้ําตาลทราย และคณะลงพื้นที่เยี่ยมชมศูนย์เรียนรู้ภูมิปัญญาการร่อนแร่ ชุมชนบ้านหาดส้มแป้น และพบปะประธานกลุ่มวิสาหกิจชุมชนกลุ่มแปรรูปผลิตภัณฑ์กาแฟคั่วมือ และท่องเที่ยวเชิงเกษตร (ก้องกาแฟ) จังหวัดระนอง
รัฐมนตรีช่วยว่าการกระทรวงอุตสาหกรรม ได้รับฟังข้อคิดเห็น ปัญหาอุปสรรค และความต้องการของวิสาหกิจชุมชน พร้อมชมการสาธิตการคั่วกาแฟสด (กาแฟก้อง) โดยกลุ่มวิสาหกิจชุมชนกลุ่มแปรรูปผลิตภัณฑ์กาแฟคั่วมือ เริ่มมีแนวคิดที่ชาวสวนเกษตรกรไม่สามารถกําหนดราคาของผลผลิตของตนเองได้ จึงพยายามแปรรูปกาแฟพันธุ์โรบัสต้า โดยคั่วกาแฟด้วยมือและกรรมวิธีโบราณ "กระทะต่อกระทะ : Farm to Cup" โดยมุ่งมั่นจะพัฒนาพื้นที่เพาะปลูกให้ได้กาแฟที่มีคุณภาพ เพื่อยกระดับคุณภาพชีวิตของชุมชนคนเพาะปลูกกาแฟในพื้นที่เพาะปลูกให้ได้กาแฟที่มีคุณภาพ เพื่อยกระดับคุณภาพชีวิตของชุมชนคนเพาะปลูกกาแฟในพื้นที่ให้เข้มแข็ง เข้าคอนเซ็ปทําน้อยได้มาก Less is more
รัฐบาลไทย-ข่าวทำเนียบรัฐบาล-ธ.ก.ส. ห่วงผู้สูงอายุ แนะถอนเงินเบี้ยยังชีพผ่าน ATM แทนการมาสาขา [กระทรวงการคลัง]
วันอาทิตย์ที่ 5 เมษายน 2563
ธ.ก.ส. ห่วงผู้สูงอายุ แนะถอนเงินเบี้ยยังชีพผ่าน ATM แทนการมาสาขา [กระทรวงการคลัง]
ธ.ก.ส. ห่วงผู้สูงอายุ แนะถอนเงินเบี้ยยังชีพผ่าน ATM แทนการมาสาขา
ธ.ก.ส. ห่วงใยผู้สูงอายุที่เป็นกลุ่มเสี่ยงต่อการติดเชื้อไวรัส COVID-19 วอนงดการติดต่อถอนเงิน ค่าเบี้ยยังชีพผู้สูงอายุที่เคาน์เตอร์สาขา ชี้ควรถอนเงินผ่านตู้ ATM แทน สําหรับผู้ที่ไม่มีบัตร ATM ธ.ก.ส. เตรียมประสานองค์การปกครองส่วนท้องถิ่น กําหนดจุดนัดหมายให้บริการถึงในพื้นที่
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ปัจจุบัน ธ.ก.ส. ได้ให้บริการจ่ายเงินสวัสดิการให้กับหน่วยงานภาครัฐเข้าบัญชีผู้ได้รับการช่วยเหลือโดยตรง เช่น เบี้ยยังชีพผู้สูงอายุ เบี้ยความพิการ เงินค่าป่วยการอาสาสมัครสาธารณสุขประจําหมู่บ้าน (อสม.) เป็นต้น ดังนั้น ในช่วงสถานการณ์การแพร่ระบาดของเชื้อไวรัส COVID-19 ซึ่งส่งผลกระทบต่อสุขภาพและความปลอดภัยของประชาชน ธ.ก.ส. จึงขอความร่วมมือลูกค้าซึ่งเป็นผู้สูงอายุและถือเป็นกลุ่มที่สุ่มเสี่ยงมากที่สุด หลีกเลี่ยงการมาติดต่อถอนเงินค่าเบี้ยยังชีพผู้สูงอายุที่เคาน์เตอร์สาขาเพื่อความปลอดภัย ทั้งนี้ หากยัง ไม่มีความจําเป็นสามารถเก็บเงินดังกล่าวไว้ในบัญชีโดยได้รับดอกเบี้ยหรือสามารถใช้บริการถอนเงินผ่านตู้ ATM หรือช่องทางอื่น ๆ เช่น การถอนเงินแบบไม่ใช้บัตรผ่านแอปพลิเคชัน ธ.ก.ส. A-Mobile รวมถึงการโอนเงินหรือชําระค่าสินค้าและบริการต่าง ๆ ได้
สําหรับลูกค้าที่ไม่มีบัตร ATM บัตรเดบิต หรือแอปพลิเคชัน ธ.ก.ส. A-Mobile ธ.ก.ส. สาขาจะแจ้ง นัดหมายวันที่สามารถมาเบิกถอนเงินดังกล่าวเพื่อลดปริมาณผู้มาใช้บริการที่สาขา อีกทั้งประสานกับฝ่ายปกครองในพื้นที่ ไม่ว่าจะเป็น ผู้ว่าราชการจังหวัด นายอําเภอ กํานัน ผู้ใหญ่บ้าน อบต. และส่วนงานที่เกี่ยวข้อง ช่วยประชาสัมพันธ์และนัดหมายเป็นการเฉพาะ เช่น อาจกําหนดจุดบริการในพื้นที่เพื่ออํานวยความสะดวก พร้อมบริหารจัดการ ตามหลักการเว้นระยะห่างทางสังคม (Social Distancing) เพื่อลดความแออัดและป้องกันการแพร่ระบาด
ธ.ก.ส. ห่วงใยในสุขภาพและความปลอดภัยของลูกค้าทุกท่าน และขอเป็นกําลังใจให้ทุกท่านผ่านวิกฤตครั้งนี้ไปด้วยกัน อนึ่ง โปรดระมัดระวังมิจฉาชีพที่แอบอ้างขอรหัสผ่าน ATM หรือเลขที่บัตรประชาชน รวมถึงข้อมูลส่วนบุคคลอื่น ๆ หากต้องการสอบถามข้อมูลเพิ่มเติม ติดต่อได้ที่ Call Center 02 555 0555
รัฐบาลไทย-ข่าวทำเนียบรัฐบาล-กสร.ย้ำนายจ้างมีลูกจ้าง 50 คนขึ้นไป ต้องตั้งคณะกรรมการสวัสดิการฯ
วันจันทร์ที่ 5 มีนาคม 2561
กสร.ย้ํานายจ้างมีลูกจ้าง 50 คนขึ้นไป ต้องตั้งคณะกรรมการสวัสดิการฯ
กรมสวัสดิการและคุ้มครองแรงงาน ย้ําสถานประกอบกิจการที่มีลูกจ้างตั้งแต่ 50 คนขึ้นไปนายจ้างต้องจัดให้มีคณะกรรมการสวัสดิการในสถานประกอบกิจการ ฝ่าฝืนมีโทษปรับไม่เกิน 5 หมื่นบาท
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน(กสร.) เปิดเผยว่า พระราชบัญญัติคุ้มครองแรงงาน พ.ศ.2541 กําหนดให้สถานประกอบกิจการที่มีลูกจ้างตั้งแต่ 50 คนขึ้นไป นายจ้างต้องจัดให้มีคณะกรรมการสวัสดิการในสถานประกอบกิจการ ซึ่งประกอบด้วยผู้แทนฝ่ายลูกจ้างที่มาจากการเลือกตั้งอย่างน้อย 5 คน ซึ่งเจตนารมณ์ของการจัดตั้งคณะกรรมการสวัสดิการฯ เป็นการส่งเสริมระบบทวิภาคีในสถานประกอบกิจการเพื่อเปิดโอกาสให้คณะกรรมการสวัสดิการฯ ได้มีส่วนร่วมกับนายจ้างในการบริหารจัดการสวัสดิการแรงงานในสถานประกอบกิจการได้สอดคล้องกับความต้องการของลูกจ้างอย่างแท้จริง รวมทั้งเปิดโอกาสนายจ้างและลูกจ้างได้ร่วมกันในการปรึกษาหารือให้ข้อเสนอแนะ แลกเปลี่ยนความคิดเห็นเกี่ยวกับสภาพการจ้าง การทํางาน การพัฒนาคุณภาพชีวิตลูกจ้าง ช่วยให้ลูกจ้างมีขวัญกําลังใจในการทํางาน ซึ่งจะส่งผลต่อผลิตภาพแรงงานและความสําเร็จในการประกอบการของนายจ้างอีกทางหนึ่งด้วย
อธิบดีกสร. กล่าวเพิ่มเติมว่า กรณีที่สถานประกอบกิจการไม่ปฏิบัติตามกฎหมายดังกล่าวจะมีโทษปรับไม่เกิน 5 หมื่นบาท จึงขอให้สถานประกอบกิจที่มีลูกจ้างตั้งแต่ 50 คนขึ้นไป ปฏิบัติตามที่กฎหมายกําหนด หากมีข้อสงสัยสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือหมายเลขโทรศัพท์สายด่วน 1506
รัฐบาลไทย-ข่าวทำเนียบรัฐบาล-กระทรวงพลังงานชี้แจง ยังคงให้มีการรับซื้อไฟฟ้าจากพลังงานทดแทน สำหรับโครงการที่ได้ผูกพันไว้แล้วเหมือนเดิม ไม่ได้มีการระงับ
วันเสาร์ที่ 26 พฤษภาคม 2561
กระทรวงพลังงานชี้แจง ยังคงให้มีการรับซื้อไฟฟ้าจากพลังงานทดแทน สําหรับโครงการที่ได้ผูกพันไว้แล้วเหมือนเดิม ไม่ได้มีการระงับ
พน.ชี้แจงยังคงให้มีการรับซื้อไฟฟ้าจากพลังงานทดแทนสําหรับโครงการที่ได้ผูกพันไว้แล้ว ไม่ได้มีการระงับ ส่วนการรับซื้อพลังงานทดแทนในอนาคตที่ยังไม่มีภาระผูกพันทางสัญญาหรือที่ยังไม่ได้พัฒนาเป็นโครงการ ยังคงให้การสนับสนุนตามแผน AEDP2015
นายทวารัฐ สูตะบุตร ผู้อํานวยการสํานักงานนโยบายและแผนพลังงาน ชี้แจงประเด็นเรื่องการรับซื้อไฟฟ้าจากพลังงานทดแทนตามที่ ร.ต.อ.วัฒนรักษ์ สุรนาทยุทธ์ หัวหน้าคณะทํางานด้านสิ่งแวดล้อม พรรคเพื่อไทยให้ความเห็นกรณี รมว.พลังงานมีนโยบายให้ระงับการรับซื้อไฟฟ้าจากพลังงานทดแทนไว้ชั่วคราวนั้น กระทรวงพลังงานขอชี้แจงดังนี้
กระทรวงพลังงานยังคงจะให้มีการรับซื้อไฟฟ้าจากพลังงานทดแทนสําหรับโครงการที่ได้ผูกพันไว้แล้วเหมือนเดิม ไม่ได้มีการระงับแต่อย่างใด แต่ในส่วนของการรับซื้อพลังงานทดแทนในอนาคตที่ยังไม่มีภาระผูกพันทางสัญญาหรือที่ยังไม่ได้พัฒนาเป็นโครงการนั้น ทางกระทรวงพลังงานยังคงให้การสนับสนุน ตามแผนแม่บทพลังงานทดแทน (AEDP2015) แต่จะมีการพิจารณาปรับปรุงจัดทําหลักเกณฑ์การรับซื้อไฟฟ้าและราคาเป้าหมายใหม่ เพื่อให้ได้ต้นทุนไฟฟ้าจากพลังงานทดแทนที่มีต้นทุนที่ต่ําที่สุด ราคาไม่เกินราคาขายส่งเฉลี่ย (Grid Parity) และจะได้ส่งผลประโยชน์แก่ประชาชนมากที่สุด
กระทรวงพลังงานยังคงยึดหลักการดําเนินการในส่วนของนโยบายและแผนด้านพลังงานตามที่ประเทศไทยได้ให้สัตยาบันแสดงเจตจํานงการลดก๊าซเรือนกระจกในการประชุม COP21
ในส่วนของโรงไฟฟ้าถ่านหินนั้น ทางกระทรวงพลังงานได้อยู่ระหว่างการดําเนินผลกระทบเชิงยุทธศาสตร์หรือ SEA ซึ่งใช้เวลาในการดําเนินการประมาณ 9 เดือน ซึ่งในการดําเนินการทํา SEA นั้นประกอบด้วยผู้แทนของผู้มีส่วนได้ส่วนเสียที่ประกอบด้วยผู้ที่เห็นด้วยและไม่เห็นด้วย ซึ่งผลการทํา SEA นั้นจะต้องได้รับการยอมรับจากทุกฝ่าย
----------------------------
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงบราซิเลีย จัดส่งถุงยังชีพและเวชภัณฑ์จำเป็นให้แก่ชุมชนไทยที่อาศัยอยู่ในนคร Manaus รัฐ Amazonas [กระทรวงการต่างประเทศ]
วันพฤหัสบดีที่ 14 พฤษภาคม 2563
สถานเอกอัครราชทูต ณ กรุงบราซิเลีย จัดส่งถุงยังชีพและเวชภัณฑ์จําเป็นให้แก่ชุมชนไทยที่อาศัยอยู่ในนคร Manaus รัฐ Amazonas [กระทรวงการต่างประเทศ]
สถานเอกอัครราชทูต ณ กรุงบราซิเลีย จัดส่งถุงยังชีพและเวชภัณฑ์จําเป็นให้แก่ชุมชนไทยที่อาศัยอยู่ในนคร Manaus รัฐ Amazonas ในช่วงการแพร่ระบาดของเชื้อไวรัสโควิด-19
เมื่อวันที่ 8 พฤษภาคม 2563 สถานเอกอัครราชทูต ณ กรุงบราซิเลียได้ทําการจัดส่งถุงยังชีพประกอบด้วยอาหารแห้งและเวชภัณฑ์จําเป็น ให้กับชุมชนไทยที่พํานักอาศัยอยู่ในนคร Manaus รัฐ Amazonas จํานวน 9 ราย ซึ่งเป็นเจ้าหน้าที่ของบริษัท Cal-comp Electronics เพื่อบรรเทาความเดือดร้อนและป้องกันความเสี่ยงจากการติดเชื้อจากการออกเดินทางจากบ้านพักเพื่อซื้อสิ่งของอุปโภคบริโภคในช่วงการแพร่ระบาด ซึ่งในเดือนพฤษภาคม 2563 ได้ทวีความรุนแรงยิ่งขึ้นในรัฐ Amazonas โดยในหลายวันมีจํานวนผู้ติดเชื้อรายใหม่แซงหน้ารัฐเซาเปาลูและรัฐรีโอเดจาเนโร โดยจากข้อมูลล่าสุดของกระทรวงสาธารณสุขบราซิล พบว่า ณ วันที่ 11 พฤษภาคม 2563 มียอดผู้ติดเชื้อสะสมใน Amazonas สูงถึง 14,168 ราย และผู้เสียชีวิตรวมทั้งหมด 1,098 ราย
ทั้งนี้ นางสาวนิธิวดี มานิตกุล เอกอัครราชทูต ณ กรุงบราซิเลียได้ประสานโดยตรงกับผู้บริหารของบริษัท Cal-comp Electronics ในประเทศไทย เพื่อขอให้ทางบริษัทพิจารณาความเป็นไปได้ที่จะสนับสนุนอาหารโดยสม่ําเสมอให้กับคนไทย เพื่อลดโอกาสเสี่ยงติดเชื้อจากการออกนอกพื้นที่ของบริษัทไปยังสถานที่ชุมชน และได้ขอให้ทางบริษัทติดตามข้อมูลข่าวสารและเทียบกับบริษัทของประเทศอื่นด้วย ซึ่งหากบริษัทอื่นมีการพักการทํางานในช่วงการแพร่ระบาดก็ขอให้พิจารณาด้วย ซึ่งผู้บริหารได้รับไปพิจารณาและได้แจ้งให้ทางสาขาของบริษัทที่นคร Manaus ทราบแล้ว
รัฐบาลไทย-ข่าวทำเนียบรัฐบาล-สธ.เตรียมความพร้อมรับมาตรการผ่อนคลาย [กระทรวงสาธารณสุข]
วันเสาร์ที่ 25 เมษายน 2563
สธ.เตรียมความพร้อมรับมาตรการผ่อนคลาย [กระทรวงสาธารณสุข]
สธ.เตรียมความพร้อมรับมาตรการผ่อนคลาย
สธ.กําหนดแนวทางผ่อนคลายมาตรการ “คลินิกความงาม-นวดสปา-สถานบริการ” ต้องเน้นมาตรการระยะห่าง คัดกรอง สวมหน้ากาก ล้างมือ จํากัดจํานวนผู้รับบริการ ขณะที่ กรมอนามัย พัฒนาระบบประเมิน ความพร้อม THAISTOPCOVID ร่วมช่วยกันตรวจสอบความพร้อมและติดตามมาตรฐานบริการ
บ่ายวันนี้ (25 เมษายน) นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า หากมีการประกาศผ่อนคลายมาตรการคุมเข้มสถานการณ์โควิด-19 ในส่วนของคลินิกความงามหากจะเปิดบริการ ได้กําหนดมาตรการ ประกอบด้วย ช่วงก่อนเปิดบริการ แบ่งเป็น 3 ส่วน คือ ส่วนแรกสถานประกอบการ ต้องทําความสะอาด จัดสถานที่เว้นระยะห่าง จัดจุดพื้นที่ภายนอกหรือส่วนแยก (Isolate area) เพื่อคัดกรอง เตรียมอุปกรณ์ทําความสะอาดให้เพียงพอ ส่วนที่สองผู้รับบริการ ต้องสวมหน้ากาก ล้างมือ ปฏิบัติตามคําแนะนําของสถานพยาบาล และส่วนที่สามผู้ให้บริการ ต้องจัดทําเวชระเบียนเพื่อซักประวัติผู้รับบริการ ให้บริการแบบ 1 คน ต่อแพทย์ พยาบาล1 คนเท่านั้น และจัดเตรียมห้องทําหัตถการแยกห้องๆละ 1 คน ส่วนในช่วงให้บริการ เน้นการคัดกรองผู้รับบริการเป็นสําคัญ วัดอุณหภูมิต้องไม่เกิน 37.5 องศาเซลเซียส ล้างมือและสวมหน้ากากตลอดเวลาที่เข้ารับบริการ หากพบภาวะเสี่ยงต้องรายงานและส่งต่อรักษาได้ทันที นอกจากนี้ ต้องเปลี่ยนอุปกรณ์หลังใช้งานและไม่ใช้ของร่วมกับผู้อื่น ทําความสะอาดพื้นที่และจัดเก็บขยะทุกครั้ง
อธิบดีกรมสนับสนุนบริการสุขภาพ กล่าวว่า ในส่วนกิจการสปานวดเพื่อสุขภาพ นวดเพื่อเสริมความงามและส่งเสริมการท่องเที่ยวเชิงสุขภาพ ต้องเตรียมสถานที่และบุคลากรในแนวทางเดียวกับคลินิกความงาม ทั้งการคัดกรอง ซักประวัติ เว้นระยะห่าง จัดห้องนวด 1 คนต่อห้อง ถ้าห้องรวมจะต้องเว้นหรือมีผ้าปิดกั้น ผู้ให้บริการและผู้รับบริการนวดต้องสวมหน้ากากอนามัยทุกครั้ง ล้างมือด้วยสบู่หรือแอลกอฮอล์เจลก่อนและหลังให้บริการแต่งกายรัดกุม ไม่ใช้สิ่งของ เช่น แก้วน้ํา หลอดดูดน้ํา ช้อน ผ้าเช็ดมือ ผ้าเช็ดตัวร่วมกับผู้อื่น นอกจากนี้ แม่บ้านทําความสะอาดต้องจัดการขยะติดเชื้อแยกเฉพาะโดยเฉพาะหน้ากากอนามัย ทิชชูที่เปื้อนน้ําลาย น้ํามูก จะต้องเก็บใส่ถุงมิดชิด ทั้งนี้จะส่งให้แต่ละแห่งได้สํารวจความพร้อมก่อนเปิดให้บริการ และจะส่งทีมเข้าตรวจสอบเพื่อให้เป็นไปตามแนวทางที่กําหนด
ขณะที่ แพทย์หญิงพรรณพิมล วิปุลากร อธิบดีกรมอนามัย กล่าวว่า กรมอนามัยได้สร้างแพลตฟอร์ม THAISTOPCOVID (stopcovid.anamai.moph.go.th) คนไทยรวมพลังป้องกันโรค เพื่อให้ผู้ประกอบการทั้งร้านอาหาร โรงแรม ร้านเสริมสวย ห้างสรรพสินค้า เป็นต้น ได้เข้ามาประเมินความพร้อมก่อนเปิดให้บริการ รวมทั้งประชาชนทั่วไปสามารถเข้าไปตรวจสอบและช่วยรายงานข้อมูลกลับมาด้วยว่าสถานประกอบการแต่ละแห่งปฏิบัติตามมาตรการคัดกรอง เว้นระยะห่าง สวมหน้ากาก ล้างมือ หรือไม่ ทั้งนี้ เพื่อเป็นการพัฒนามาตรฐานรองรับสถานบริการและประชาชนมีส่วนร่วมตรวจสอบไปพร้อมกัน
********************************
25 เมษายน 2563
รัฐบาลไทย-ข่าวทำเนียบรัฐบาล-เวียดนามเล็งลงทุนเรือท่องเที่ยวในไทย
วันศุกร์ที่ 14 กรกฎาคม 2560
เวียดนามเล็งลงทุนเรือท่องเที่ยวในไทย
บีโอไอเผยเวียดนามรุกลงทุนต่างประเทศ ส่งคณะนักธุรกิจ 70 รายเยือนไทยศึกษาลู่ทางการค้าและการลงทุน ทั้งด้านอุตฯท่องเที่ยว และโลจิสติกส์  มั่นใจช่วยหนุนยุทธศาสตร์ส่งเสริมการท่องเที่ยวเชื่อมอาเซียนของรัฐบาล
นายโชคดี แก้วแสง รองเลขาธิการคณะกรรมการส่งเสริมการลงทุน (บีโอไอ) เปิดเผยว่าเมื่อเร็ว ๆนี้ นายTa Quang Ngoc (ตะ กวาง หง็อก) ประธานสมาคมมิตรภาพเวียดนาม-ไทย (Representative of Vietnam-Thailand Friendship Association)ได้นําคณะนักธุรกิจจากเวียดนาม 70ราย เดินทางมาศึกษาศักยภาพและลู่ทางการลงทุนในประเทศไทย พร้อมเข้าหารือกับบีโอไอเกี่ยวกับสิทธิประโยชน์ด้านการลงทุน
เบื้องต้นมีนักธุรกิจหลายรายที่ร่วมเดินทางมากับคณะครั้งนี้ เตรียมที่จะเข้ามาลงทุนและดําเนินกิจการด้านการค้า โดยอาจเริ่มต้นด้วยการหาหุ้นส่วนธุรกิจ ก่อนที่จะเข้ามาลงทุนตั้งกิจการในอนาคต อาทิ นักธุรกิจ  ที่ดําเนินกิจการขนส่งทางเรือ กิจการอู่ต่อเรือรายใหญ่ของเวียดนาม สนใจลงทุนในกิจการเดินเรือท่องเที่ยว เพื่อเชื่อมระหว่างประเทศไทยผ่านจังหวัดจันทบุรี ไปสู่ทางใต้ของประเทศเวียดนามซึ่งจะกระตุ้นให้อุตสาหกรรมท่องเที่ยวของทั้ง2ประเทศเติบโตมากขึ้น
นอกจากนี้ยังมีนักลงทุนที่เป็นผู้ผลิตผลิตภัณฑ์แปรรูปอาหารจากมะพร้าว อาหารทะเล และผู้ผลิตนวัตกรรมทางทันตกรรม ผู้ผลิตเครื่องนอน ต้องการหาหุ้นส่วนทางธุรกิจเพื่อขยายฐานลูกค้าในประเทศไทยก่อนที่จะเข้ามาลงทุนตั้งโรงงานผลิต
นายโชคดี กล่าวว่าคณะนักธุรกิจจากเวียดนามชุดนี้เป็นคณะแรกที่เข้ามาดูลู่ทางด้านการลงทุนในประเทศไทยแสดงให้เห็นถึง รูปแบบการลงทุนของเวียดนามที่เปลี่ยนจากเดิมเน้นดึงการลงทุนเข้าไปในประเทศด้านเดียว เป็นส่งเสริมให้นักธุรกิจออกไปลงทุนต่างประเทศควบคู่ไปด้วย หรือเป็นรูปแบบการค้าและการลงทุน 2 ทาง เพื่อขยายโอกาสและหาตลาดใหม่ ๆ เช่นเดียวกับนโยบายการส่งเสริมการลงทุนของประเทศไทย โดยที่ผ่านมามีสายการบินจากเวียดนามที่ได้เข้ามาลงทุนในประเทศไทยแล้ว และจะมีกิจการอื่น ๆ เข้ามาลงทุนอีกมากในอนาคต โดยเฉพาะกิจการที่เกี่ยวเนื่องกับอุตสาหกรรมท่องเที่ยวและโลจิสติกส์ ซึ่งมีส่วนรองรับกับยุทธศาสตร์แผนการท่องเที่ยวระยะยาวของประเทศไทย ที่มุ่งดึงนักธุรกิจด้านอุตสาหกรรมที่เกี่ยวเนื่องกับภาคการท่องเที่ยวเข้ามาลงทุนเพื่อให้ไทยเป็นฐานสําคัญและเป็นจุดหมายปลายทางในการดึงนักท่องเที่ยวเข้าสู่อาเซียน
อย่างไรก็ตามประเทศเวียดนามยังเป็นหนึ่งในประเทศกลุ่มอาเซียนที่บีโอไอมุ่งส่งเสริมและสนับสนุนให้นักธุรกิจไทยที่มีศักยภาพและความพร้อมเข้าไปลงทุน โดยช่วงครึ่งหลังของปีนี้จะจัดคณะนักลงทุนไทย   เดินทางไปดูพื้นที่ที่น่าสนใจลงทุนในประเทศเวียดนาม อาทิ ท่าเรือ และนิคมอุตสาหกรรม เป็นต้น
+++++++++++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-นายกรัฐมนตรีชื่นชมนักเรียนขอนแก่นวิทยายนสอบได้คะแนนเต็ม 100
วันพุธที่ 21 มิถุนายน 2560
นายกรัฐมนตรีชื่นชมนักเรียนขอนแก่นวิทยายนสอบได้คะแนนเต็ม 100
นายกรัฐมนตรีชื่นชมนักเรียนขอนแก่นวิทยายนสอบได้คะแนนเต็ม 100
วันนี้ (21 มิถุนายน 2560) เวลา 09.00 น. ณ ศูนย์ประชุมอเนกประสงค์กาญจนาภิเษก มหาวิทยาลัยขอนแก่น พลเอก ประยุทธ์ จันทร์โอชา นายกรัฐมนตรีทักทายตัวแทนนักเรียนโรงเรียนขอนแก่นวิทยายนที่เรียนเก่ง ก่อนการปาฐกถาพิเศษ ประกอบด้วย นางสาวกฤตรัตน์ ชุมแก้ว นักเรียนแอดมิชชั่นคะแนนอับดับที่ 1 คณะนิติศาสตร์จุฬา และนักเรียนที่สอบคะแนน o-net วิขาคณิตศาสตร์คะแนนเต็ม 100 จํานวน 3 คน ได้แก่ นายวรวัฒน์ ลอศิริกุล นายอัชชานันท์ มานิตพรสถทธ์ และ นายสุวิขา สุพัฒนะพงศ์
โอกาสนี้ นายกรัฐมนตรีได้กล่าวชื่นชมเด็กนักเรียนทั้ง 4 คน ที่ตั้งใจศึกษาเล่าเรียนจนสามารถทําข้อสอบได้คะแนนเต็ม ซึ่งเป็นเรื่องที่สมควรยกย่องและนําไปเป็นแบบอย่างที่ดีในการตั้งใจศึกษาเล่าเรียน พร้อมกล่าวว่า ขอให้นักเรียนทั้ง 4 คน ได้ใช้ความรู้ความสามารถที่มีอยู่ในด้านการเรียน ช่วยสอนเพื่อนนักเรียนคนอื่น ๆ เพื่อจะได้เก่งไปพร้อม ๆ กัน
---------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ดร.สาธิต ชูโรงพยาบาลระยอง ต้นแบบลดแออัด เขตสุขภาพที่ 6
วันอังคารที่ 5 พฤศจิกายน 2562
ดร.สาธิต ชูโรงพยาบาลระยอง ต้นแบบลดแออัด เขตสุขภาพที่ 6
รัฐมนตรีช่วยว่าการกระทรวงสาธารณสุข เร่งขับเคลื่อนนโยบายลดแออัดในโรงพยาบาล นําร่องโรงพยาบาลระยองเป็นต้นแบบในเขตสุขภาพที่ 6 เน้นนําเทคโนโลยีมาใช้พัฒนาระบบบริการ
วันนี้ (5 พฤศจิกายน 2552) ที่โรงพยาบาลระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ประธานเปิดโครงการพัฒนาระบบบริการสุขภาพเพื่อลดแออัดของโรงพยาบาลในจังหวัดระยอง พร้อมมอบนโยบายแนวทางการดําเนินงาน โดยมีหัวหน้าส่วนราชการในจังหวัด องค์กรปกรองส่วนท้องถิ่น นายแพทย์สาธารณสุขจังหวัด ผู้อํานวยการโรงพยาบาลทุกแห่ง กว่า 200 คน เข้าร่วมรับทราบนโยบาย เพื่อนํานโยบายไปสู่การปฏิบัติเป็นแนวทางเดียวกัน
ดร.สาธิต กล่าวว่า กระทรวงสาธารณสุขมีนโยบายพัฒนาระบบบริการสุขภาพเพื่อลดความแออัดในโรงพยาบาลรัฐทั่วประเทศ เพิ่มความสะดวก เข้าถึงการรักษา อย่างทั่วถึงและเท่าเทียม โดยจังหวัดระยอง ตั้งอยู่ในเขตระเบียงเศรษฐกิจพิเศษภาคตะวันออก (EEC) มีประชากรย้ายถิ่นฐานมาประกอบอาชีพเพิ่มจํานวนมากขึ้น จําเป็นต้องมีการเตรียมพร้อมรองรับทุกๆด้าน รวมทั้งบริการด้านสุขภาพ ได้มีการเร่งรัดพัฒนาศักยภาพของโรงพยาบาลทุกระดับในจังหวัด เพื่อให้ประชาชนได้รับบริการที่มีประสิทธิภาพ มีความพึงพอใจในระบบริการ
โดยเฉพาะในเรื่องการลดความแออัด ได้มีแผนการดําเนินการให้โรงพยาบาลระยองเป็นต้นแบบเรื่องลดความแออัดของเขตสุขภาพที่ 6 โดยในระยะสั้นเห็นผลใน 3 เดือน ได้ตั้งคณะกรรมการที่ปรึกษาในโรงพยาบาลทุกแห่งช่วยสนับสนุนการทํางาน การเปิดคลินิกนอกเวลา บริการเจาะเลือดผู้ป่วยนอกสถานที่ นําเทคโนโลยีมาใช้ในแผนกผู้ป่วยนอก ทั้งแอปพิเคชัน คิวออนไลน์ รวมทั้งโครงการรับยาใกล้บ้าน ซึ่งได้เริ่มดําเนินการไปแล้ว อยู่ระหว่างประเมินความพึงพอใจ ส่วนในระยะกลาง เห็นผลภายใน 3-6 เดือน มีแผนการดําเนินการดังนี้ 1.การส่งต่อผู้ป่วยระยะ ประคับประครอง ผู้ป่วยพ้นภาวะวิกฤตไปยังโรงพยาบาลอําเภอ ที่ยังมีเตียงรองรับ ด้วยระบบส่งต่อแบบไร้รอยต่อ 2.การพัฒนาศักยภาพโรงพยาบาลอําเภอทุกแห่ง 3.การจัดตั้งคลินิกอบอุ่นนอกโรงพยาบาล และ4.การนําเทคโนโลยีสารสนเทศมาใช้ในการพัฒนาระบบบริการ
“ขอให้ใช้เทคโนโลยี อาทิ Block Chain ซึ่งเป็นระบบรักษาความปลอดภัย มาใช้พัฒนาระบบฐานข้อมูลบริการอิเล็กทรอนิกส์ เชื่อมโยงข้อมูลระหว่างโรงพยาบาลทั้งจังหวัด ใช้ทั้งการจัดเก็บผลทางห้องปฏิบัติการ ผลเอ็กซเรย์ ยา การวินิจฉัยโรค ประวัติการรักษา รวมทั้งการแลกเปลี่ยนข้อมูลผู้ป่วย เพื่อความสะดวกของผู้ป่วย ช่วยลดความแออัดได้ โดยให้นําร่องดําเนินการใน 3 จังหวัด คือสมุทรปราการ ชลบุรี ระยอง และขยายให้ครบทุกจังหวัดในเขตสุขภาพที่ 6” ดร.สาธิต กล่าว
ทั้งนี้ จังหวัดระยองมีโรงพยาบาลสังกัดกระทรวงสาธารณสุข 104 แห่ง เป็นโรงพยาบาลศูนย์ 1 แห่งโรงพยาบาลทั่วไป 2 แห่งโรงพยาบาลชุมชน 6 แห่ง และโรงพยาบาลส่งเสริมสุขภาพระดับตําบลอีก 95 แห่ง
*************************************** 5 พฤศจิกายน 2562
รัฐบาลไทย-ข่าวทำเนียบรัฐบาล-ก.เกษตรฯ ชงปั้น ปลากัด เป็นสัตว์น้ำประจำชาติ พร้อมเสริมศักยภาพเกษตรกรไทยสู่ผู้ประกอบการ Thailand 4.0 ตามนโยบายของรัฐบาล
วันศุกร์ที่ 24 พฤศจิกายน 2560
ก.เกษตรฯ ชงปั้น ปลากัด เป็นสัตว์น้ําประจําชาติ พร้อมเสริมศักยภาพเกษตรกรไทยสู่ผู้ประกอบการ Thailand 4.0 ตามนโยบายของรัฐบาล
รองปลัด กษ. เป็นประธานในพิธีขับเคลื่อนการประกาศให้ปลากัดเป็นสัตว์น้ําประจําชาติ ณ เวทีกลาง ตลาดคลองผดุงกรุงเกษม ข้างทําเนียบรัฐบาล พร้อมเป็นสักขีพยานเซ็น MOU ระหว่างกรมประมง กับ สสว. เพื่อพัฒนาธุรกิจปลากัดไทยก้าวไกลสู่ระดับสากล
วันนี้ (23 พฤศจิกายน 2560) เวลา 14.30 น. ณ เวทีกลาง ตลาดคลองผดุงกรุงเกษม ข้างทําเนียบรัฐบาล นายสัตวแพทย์ ธนิต เอนกวิทย์ รองปลัดกระทรวงเกษตรและสหกรณ์ เป็นประธานในพิธีประกาศขับเคลื่อนปลากัดเป็นสัตว์น้ําประจําชาติ โดยมี นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษม และนางสาวดุจเดือน ศศะนาวิน รองปลัดกระทรวงเกษตรและสหกรณ์ รวมทั้งคณะผู้บริหารและเจ้าหน้าที่ที่เกี่ยวข้องร่วมงานฯ
หลังจากที่ประธานและผู้ร่วมงานชมวีดีทัศน์และการแสดงมัจฉาลีลาปลากัด ตลอดจนพิธีกรได้นําโหลปลากัดมาวางโชว์บนเวที พร้อมมีผ้าลวดลายสีปลากัดคลุมโหลปลากัดไว้ เพื่อสร้างสีสันของการจัดงานฯ แล้ว
โอกาสนี้ รองปลัดกระทรวงเกษตรและสหกรณ์ ได้ประกอบพิธีประกาศปลากัดเป็นสัตว์น้ําประจําชาติ พร้อมเปิดผ้าคลุมโหลปลากัดตามลําดับ
ต่อจากนั้น รองปลัดกระทรวงเกษตรและสหกรณ์ ได้เป็นประธานสักขีพยานของการลงนามในพิธีเซ็นสัญญาร่วมระหว่างผู้แทนกรมประมงกับผู้แทนสํานักงานวิสาหกิจขนาดกลางและขนาดย่อม (สสว.) เพื่อขับเคลื่อนและพัฒนาการประกอบธุรกิจปลากัดไทยให้มีความก้าวหน้าในระดับสากล พร้อมนํารายได้เข้าประเทศจากการส่งออกปลากัดปีละไม่น้อยกว่า 1,000 ล้านบาท ต่อไป
อนึ่ง หากประชาชนสนใจข้อมูลด้านปลากัด เพื่อเป็นอาชีพเสริมสร้างรายได้สามารถติดต่อ ประธานเครือข่ายปลาสวยงามนครปฐมโมเดล (คุณเอก นครปฐม 088-644-8644)
..................................................................
กลุ่มประชาสัมพันธ์และเผยแพร่ สํานักโฆษก